**Tiesňové linky - dôležité čísla**

Aj keď si tradičné čísla ako 158 na políciu, či 155 na záchranku pamätá snáď každý, sú aj iné tiesňové linky, ktoré môže používateľ mobilu potrebovať. Je preto dobré, mať ich v pamäti telefónu a ak sa nerozpamätá, vyhľadá si ho. Pri kritických situáciách totiž platí, že treba konať rýchlo.

**Linky tiesňového volania**:

* **112** - Linka tiesňového volania
* **150** - Hasiči
* **155** - Rýchla zdravotnícka pomoc
* **158** - Polícia
* **159** - Mestská polícia
* **18 155** - Letecká záchranná služba
* **18 300** - Horská záchranná služba
* **116 111** - Linka detskej istoty
* **116 000** - Linka pomoci pre nezvestné deti v EÚ
* **0850 111 313** - Linka záchrany
* **0800 123 232** - Detská linka záchrany
* **0800 117 878** - Linka detskej dôvery

Na spoločnú tiesňovú linku 112 sa dovoláte aj v zahraničí, samozrejme, pôjde o tiesňovú linku danej krajiny, a teda je dobré vedieť úradným jazykom krajiny, do ktorej cestujete. V mnohých prípadoch by mala stačiť angličtina. Kto chodí na hory, určite by nemal zabudnúť na linku Horskej záchrannej služby, pričom najlepšie je mať v mobile číslo služby v danej oblasti. Prehľad týchto čísel nájdete na stránke [www.hzs.sk](http://www.hzs.sk/).

Rodičia by určite mali mať v mobile číslo na toxikologické centrum (**2 5477 4166**), kde môže zavolať po zavolaní sanitky. Tie predsa len neprídu okamžite, a odborná rýchla rada toxikológov môže dieťaťu zachrániť život. Podobne aj Linka záchrany (**0850 111 313**), kde poradia aj dospelým a nie len pri otravách.

**Lekár a lekárnik**

Nikdy nie je na škodu vedieť aj telefónne číslo svojho ošetrujúceho prípadne aj odborného lekára (napríklad internistu) a mať ho v telefónnom zozname. Najlepšie je mať ho v mobile pod názvom "Lekár - meno". Ak totiž niekto napríklad náhle skolabuje na zastávke autobusu alebo priamo v autobuse, okolostojaci síce (v tom lepšom prípade) zavolajú záchranku, no pohotovostným lekárom môžu veľmi pomôcť informácie od ošetrujúceho lekára. Napríklad informácie o alergiách, o tom, na čo sa ten človek lieči a podobne. Podobne je to aj s lekárnikom, hoci s nimi zväčša pacienti nemajú bližšie vzťahy.

**Rodina, kolegovia v práci**

Z rovnakého dôvodu, ako v prípade lekára, je dobré mať v zozname telefónne čísla na rodinných príslušníkov. Najlepšie pod ich rodinným statusom - brat, sestra, mama, otec a podobne. Je to dobré aj v prípade, ak sa človeku mobil stratí a nájde ho poctivý nálezca (áno, aj takí sa občas nájdu). Prvé, čo bude hľadať, sú práve čísla na brata, sestru a podobne.

Telefónne čísla na kolegov sa hodia, ak ich práve potrebujete a nie ste v kancelárii.

**Blokovanie kreditných a debetných kariet**

Vreckári a zlodejíčkovia v MHD môžu neraz strpčiť človeku život. V prípade, že mu vezmú peňaženku s platobnými kartami, je dobré hneď po zavolaní polície 158 volať aj do banky, aby zablokovali všetky karty v peňaženke. Zrejme ich už okradnutý neuvidí, no zlodej by mu mohol narobiť riadnu paseku na účte. Do prehľadu sme zaradili väčšinu bánk, blokovacie linky sú zväčša uvedené na internetových stránkach bánk.

* Slovenská sporiteľna - **0850 111 888**
* VÚB Banka - **0850 123 000**
* Tatra Banka - **0800 001 100**
* ČSOB - **0850 111 777**
* UniCredit Bank - **0800 14 00 14**
* Prima Banka - **0850 700 007**
* OTP Banka - **0850 111 222**
* Poštová banka - **0850 111 666**
* mBank - **0850 606 050**
* J&T Banka - **0800 900 500**

**Odťahová a asistenčná služba**

Kto často cestuje autom, nemalo by mu v zozname chýbať číslo na odťahovú či asistenčnú službu. Hoci aj na diaľnici často vídať odvážlivcov, ktorí si vymieňajú defekt na ľavej strane auta stojac na krajnici, je lepšie zavolať v takýchto prípadoch odťahovku.

**Dopravný servis rádií**

Ak už ste sa zasekli v zápche, dajte to vedieť aj ostatným vodičom, aby sa danému úseku vyhli. Prípadne keď ste na nejakom úseku narazili na hustú hmlu a podobne. Dopravné servisy obľubujú aj informácie o policajných hliadkach a radaroch či nehodách. Tak či tak, je rýchlejšie vyhľadať si číslo dopravného servisu v zozname, ako sa na neho 20 kilometrov rozpamätávať.

* Rádio Express - **0800 800 444**
* Zelená vlna - **0800 900 800**
* Fun rádio - **0800 800 200**
* Stella centrum - **0904 757 575**

**Zámočník**

Vymkli ste sa a nebodaj ostal váš kľúč zasunutý v zámke a pootočený? To vám pomôže len zámočník, tak namiesto volania známym, aby vám niektorého našli, uložte si jeho číslo do mobilu teraz. Je lepšie mať v zozname uloženého zámočníka z vašej oblasti.

**Poisťovňa**

Pre občasných cestovateľov, ktorí si na poistenie spomenú na poslednú chvíľu, je dobré, ak vedia, že sa môžu poistiť aj cez SMS správu. Takéto poistenie poskytuje Union poisťovňa na čísle **6655** a Alianz na čísle **6611**. Ak aj teraz necestujete, nikdy neviete, kedy sa vám toto číslo môže zísť. Do prehľadu sme zaradili aj infolinky zdravotných poisťovní a troch najväčších životných a neživotných. V pamäti vám plne postačí číslo na tie vaše.

* Všeobecná zdravotná poisťovňa - **0850 003 003**
* Dôvera zdravotná poisťovňa - **0850 850 850**
* Union zdravotná poisťovňa - **0850 003 333**

**Letecké spoločnosti**

Kto cestuje lietadlom, môže sa mu hodiť infolinka na aerolínie. Do prehľadu sme zahrnuli tie, ktoré lietajú zo Slovenska.

**Informačné služby operátorov**

Na záver ešte dodávame telefónne čísla na infolinky mobilných operátorov a na ich informačné služby. Tie využijete v prípadoch, ktoré sme do tohto článku nezaradili.

* Infolinka Telekom - **0800 123 456**
* Infolinka Orange - **999** alebo **0900 500 999**
* Infolinka 02 - **949** alebo **0949 949 949**
* Infolinka Štvorka - **950** alebo **0950 950 950**
* Geniálna infolinka - **1181**
* Info Asistent - **12 111**